Nýtt tímabil í framkvæmdaáætlun Jákvæðs aga er hafið Nýtt tímabil í framkvæmdaáætlun Jákvæðs aga er hafið Nýtt tímabil í framkvæmdaáætlun Jákvæðs aga hófst fimmtudaginn 2. janúar og nær til föstudagsins 221. febrúar . Kennarar vinna markvisst með eftirfarandi verkfæri : Eigðu gæðastundir með nemendum . Finnum leiðir þar sem við getum gefið nemendum gæðastund , annað hvort þar sem það er einn kennari með nemanda eða einn kennari með fámennum hópi nemenda . Hægt er að spjalla saman , kúra saman og skoða bækur eða leika sér í rólegu og notalegu umhverfi . Óskaðu eftir aðstoð Ef kennarar upplifa að þeir ráði ekki við aðstæður eða þá að þeir þurfa tíma til að ná jafnvægi ( heilinn í hendi okkar ) eiga þeir hiklaust að kalla á aðstoð samstarfsfélaga í samskiptum við nemendur . Búðu til leiki Nemendum finnst gaman í leikjum , því er upplagt fyrir kennara að búa til leiki sem æfa ýmsa grunnþætti Jákvæðs aga . Leikir geta einnig bara verið til gamans , þar sem skapað er andrúmsloft jákvæðni , gleði og virðingar í hópnum . Hugsaðu vel um þig Kennarar þurfa að vera í jafnvægi og tilbúnir í krefjandi , lifandi og skemmtilegt starf með nemendum . Því er mikilvægt að gæta að sjálfum sér , gæta að hvíld , hreyfingu og matarræði svo nemendur fái bestu kennarana hverju sinni . Faðmlög , faðmlög , faðmlög Gefum nemendum okkar faðmlög , hvort sem þeir eru í jafnvægi eða þegar þeim líður illa . Þeir finna að þeir skipta okkur máli . Faðlag getur líka dregið úr spennu og vanlíðan hjá nemendum . Faðmlag getur gefið nemendum meira en mörg orð á stundum . Munum að nemendum gengur betur þegar þeim líður vel . Segðu „ Nei “ í hófi . Stundum koma upp atvik þar sem einfaldast og réttast er að segja „ Nei “ . Þegar við segjum „ Nei “ segjum við það með ákveðni , festu og virðingu en sleppum öllum rökræðum .